የፌስቱላ ተጠቂዎች ቢኖሩም ማዕከሉ በቂ ታካሚዎችን እያገኘ አለመሆኑን ተናገረ፡፡
በአማራ ክልል በፌስቱላ የተጠቁ እናቶች ወደ ጤና ተቋማት በበቂ ሁኔታ እየመጡ እንዳልሆነ የባሕር ዳር ሃምሊን ፌስቱላ ማዕክል አስታወቀ፡፡በችግሩ የተጎዱ እናቶችን ቀስቅሶ ወደ ጤና ተቋማት የማምጣት ሥራ በትኩረት ሊሠራ እንደሚገባም ማዕከሉ ጠቁሟል፡፡በአማራ ክልል በፌስቱላና ሌሎች ከወሊድ ጋር ተያይዞ በእናቶች ላይ የሚከሰቱ ችግሮችን ለማከም የተቋቋመው የባሕር ዳር ሃምሊን ፌስቱላ ማዕከል በአንድ ጊዜ አስከ 45 የሚሆኑ እናቶችን ለማከም የሚያስችል አቅም አለው፡፡ ነገር ግን በማዕከሉ ሕክምናቸውን እየተከታተሉ የሚገኙት እናቶች ከ15 አይበልጡም፡፡ወይዘሮ እንጎቻ ብሬ በማዕከሉ ሕክምናቸውን ከሚከታተሉ እናቶች አንዷ ናቸዉ፡፡ በምሥራቅ ጎጃም ዞን የጎንቻ ሲሶ እነሴ ወረዳ ነዋሪ የሆኑት ወይዘሮ እንጎቻ የመጀመሪያ ልጃቸውን ሲወልዱ የፌስቱላ ችግር አጋጠማቸው፡፡